b'\n_START_ARTICLE_\nCetinska krajina\n_START_PARAGRAPH_\nCetinska krajina je povijesno zemljopisna cijelina u dalmatinskoj Zagori, u sredi\xc5\xa1njoj Dalmaciji u Hrvatskoj.\n_START_SECTION_\nBakreno i bron\xc4\x8dano doba\n_START_PARAGRAPH_\nPrema istra\xc5\xbeivanju za podru\xc4\x8dje Sinja a tako i Cetinske krajine od strane dr. Ton\xc4\x87ija Milo\xc5\xa1evi\xc4\x87a 1980-ih  otkrio tragove ljudskog obitavanja na ovom podru\xc4\x8dju starosti preko 5000 godina. Najstariji pronalasci obitavanja ljudi na podru\xc4\x8dju se\xc5\xbeu u bakreno doba (2500. - 1900. godina pr. Kr.), dok se neprekinutu naseljenost na podru\xc4\x8dju mo\xc5\xbee pratiti od kasnog bron\xc4\x8danog doba (1200. - 800. godina pr. Kr.).\n_START_SECTION_\nRimsko doba\n_START_PARAGRAPH_\nNalaze\xc4\x87i se u ilirskim pokrajinama a u zale\xc4\x91u Salona, Narona i Aspalathos/Spalatos (gr.), Spalatum velikih naseljenih mjesta rimskog doba, u rimsko doba na podru\xc4\x8dju Cetinske krajine postoje dva ve\xc4\x87a naselja Aequum (sa svim infrastrukturnim zna\xc4\x8dajkama grada) i Tilurij (vojni garnizon) uz nekoliko manjih mjesta uz razvijenu mre\xc5\xbeu rimskih puteva (puteva za zapre\xc5\xbena vozila) koji su povezivali naselja u unutra\xc5\xa1njosti danas Cetinske krajine me\xc4\x91usobno i s gradovima na obali jadranskog mora._NEWLINE_U rimsko doba, na ju\xc5\xbenim padinama brda iznad Sinja na kojem se nalazi Sinjski grad postojalo je domoroda\xc4\x8dko naselje delmatskih Osinijata. Kasnije naziv Osinium anti\xc4\x8dki naziv Sinja, postaje izvor prema kojem grad Sinj dobiva srednjovjekovne nazive Fsini, Zyn, Syn, Syngh, Sfinga, Wssy,... a prema njima i dana\xc5\xa1nji naziv Sinj.\n_START_SECTION_\nSrednji vijek\n_START_PARAGRAPH_\nZa vrijeme 6. stolje\xc4\x87a i na po\xc4\x8detku 7. stolje\xc4\x87a, na Sinjskom gradu je bizantska utvrda naziva Asinio, dok se u njegovu podno\xc5\xbeju nalazi nekoliko ve\xc4\x87ih stambenih objekata i ranokr\xc5\xa1\xc4\x87anskih crkava._NEWLINE_Potom dolazi do razdoblja naseljavanja i pokr\xc5\xa1tavanja Hrvata.\n_START_SECTION_\n20. stolje\xc4\x87e\n_START_PARAGRAPH_\nPrvi svjetski rat izaziva jedan od ve\xc4\x87ih valova iseljavanja, tako\xc4\x91er i velika svjetska kriza 20-ih godina 20. stolje\xc4\x87a._NEWLINE_Drugi svjetkim ratom u Cetinskoj krajini pokaziva svoje najgore lice, broj stradalih (poginulih, ranjenih i nestalih), te ratna \xc5\xa1teta prouzro\xc4\x8dena od strane Sila osovine i saveznika je nemjerljiva, te uz ratne i poratne zlo\xc4\x8dine, nastalu poslijeratnu ekonomsku situaciju uzrokuje jo\xc5\xa1 jedan u nizu val iseljavanja iz ovih krajeva. Gospodarski oporavak u SFRJ je nastupio dosta prije demografskog, te se stanje gotovo normalizira tijekom sedamdesetih godina 20. stolje\xc4\x87a. _NEWLINE__NEWLINE_Godine 1956. i po\xc4\x8detkom izgradnje brane, a potom i HE Peru\xc4\x87a, na slivu rijeke Cetine se na podru\xc4\x8dju Cetinske krajine gradi jo\xc5\xa1 nekoliko va\xc5\xbenih hidroenergetskih postrojenje, rje\xc5\xa1ava problem sezonski poplava Sinjskog polja, meliorizacija istog, po\xc4\x8dinje s radom dosta industrijskih tvrtki kao \xc5\xa1to su najve\xc4\x87a tvornica konca u SFRJ "Dalmatinka", koje zapo\xc5\xa1ljavaju zna\xc4\x8dajan broj radno sposobnog stanovni\xc5\xa1tva. _NEWLINE__NEWLINE_Tijekom 1990-ih godina sjeverni dio Cetinske kraijine: gotovo cijeli masiv planine Dinare, grad Vrlika, naselja Kijevo, Civljane, Oti\xc5\xa1i\xc4\x87, Maovice, Je\xc5\xbeevi\xc4\x87, Koljane, Garjak, Podosoje (Vrlika), Laktac,Dabar (Hrvace), Maljkovo, Potravlje, Zasiok, Vu\xc4\x8dipolje, Biteli\xc4\x87 (oba), Satri\xc4\x87 i dijelom Hrvace i Rumin uslijed domovinskog rata bivaju okupirani od strane pobunjenih Srba, \xc4\x8detnika i JNA. Na tom podru\xc4\x8dju po\xc4\x8dinjena je zna\xc4\x8dajna materijalna \xc5\xa1teta jer je poprili\xc4\x8dan broj stambenih i gospodarskih objekata, oplja\xc4\x8dkan, spaljen i razru\xc5\xa1en uslijed ratnog dijelovanja. Brana Peru\xc4\x87a je 28. sije\xc4\x8dnja 1993. minirana i prijetila je uni\xc5\xa1tavanjem i potapanjem gotovo svega nizvodno do grada Omi\xc5\xa1a na u\xc5\xa1\xc4\x87u Cetine u Jadransko more. Brzom oslobodila\xc4\x8dkom akcijom hrvastke vojske pod nazivom Operacija Peru\xc4\x87a je sprije\xc4\x8dena katastrofa i omogu\xc4\x87eno je spa\xc5\xa1avanje samog objekta brane i podru\xc4\x8dja nizvodno. Okupirano podru\xc4\x8dje Cetinske krajine je olobo\xc4\x91eno u cijelosti operacijom Oluja  4. kolovoza - 7. kolovoza 1995. godine. Nakon oslobo\xc4\x91enja krenulo se u obnovu ratom uni\xc5\xa1tenog prostora na kojem \xc4\x87e ostati zabilje\xc5\xbeen veliki broj ratnih zlo\xc4\x8dina, uni\xc5\xa1tena infrastruktura, vjerski objekti i privatna imovina te veliki broj stanovnika koji se trajno iselio s tog podru\xc4\x8dja._NEWLINE__NEWLINE_Dolaskom kapitalisti\xc4\x8dkog ekonomskog sustava veliki broj tvrtki koje su zapo\xc5\xa1ljavale zna\xc4\x8dajan broj stanovnika u Cetinskoj krajini propada ili se restrukturira po broju zaposlenih u zna\xc4\x8dajno manje tvrtke.    _NEWLINE_Povijesno sredi\xc5\xa1te Cetinske krajine u pro\xc5\xa1losti i danas je grad Sinj, te ve\xc4\x87ina naselja Cetinske krajine gravitira ka njemu.'